Чичо Стоян
Анка и Писанка

chitanka.info

Нашта Анка и Писанка —

колко са красиви!

Все доволни, все засмени —

колко работливи!

Анка сутрина из къщи

майци си помага,

а Писанка дебне мишки,

по коремче ляга…

Работата като свършат,

Писа щом замяка —

на ръцете си я взема

малката й кака…

па към нея сладки думи

галено нарежда,

а Писанка сладко мърка

и преде без прежда!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.